
Opravné uznesenie Okresný súd Poprad v sporovej veci žalobcu: A. B. C., nar. XX.X.XXXX, bytom D. XXX/XX, XXX XX E., zastúpeného splnomocneným zástupcom: občianske združenie Centrum správnej pomoci Prievidza, 1. mája 388/8, 972 42 Lehota pod Vtáčnikom, IČO: 51876141, zastúpeného konateľom: F. F. G., H. XX, XXX XX I., proti žalovaným: 1/ J. K. I., a.s. so sídlom L. XX, XXX XX I., IČO: XX XXX XXX, 2/ M. G. N., s.r.o. so sídlom E. X, XXX XX I. - A. J. B., IČO: XX XXX XXX, právne zastúpeného: Remedium Legal, s.r.o., so sídlom Prievozská 2, 821 09 Bratislava - mestská časť Ružinov, IČO: XX XXX XXX, 3/ D. N. s.r.o. so sídlom G. XX, XXX XX I., F.: XX XXX XXX, právne zastúpeného: ADVOKÁTSKA KANCELÁRIA - Marek Piršel s.r.o. so sídlom Kopčianska 10, 851 01 Bratislava - mestská časť Petržalka, IČO: 47 255 498, o určenie neplatnosti zmlúv s prísl., takto rozhodol: I. Označenie súdu prvej inštancie v záhlaví rozsudku Okresného súdu Poprad č. k. 16Csp/14/2019-512 zo dňa 15.04.2024 opravuje tak, že správne bude znieť: „Okresný súd Poprad“. II. Označenie právneho zástupcu žalovaného 2/ v záhlaví rozsudku Okresného súdu Poprad č. k. 16Csp/14/2019-512 zo dňa 15.04.2024 opravuje tak, že správne bude znieť: „Remedium Legal, s.r.o., so sídlom Prievozská 2, 821 09 Bratislava - mestská časť Ružinov, IČO: 53 255 739“ III. Označenie právneho zástupcu žalovaného 3/ v záhlaví rozsudku Okresného súdu Poprad č. k. 16Csp/14/2019-512 zo dňa 15.04.2024 opravuje tak, že správne bude znieť: „ADVOKÁTSKA KANCELÁRIA - Marek Piršel s.r.o. so sídlom Kopčianska 10, 851 01 Bratislava - mestská časť Petržalka, IČO: 47 255 498“ IV. V ostatných častiach zostáva rozsudok n e d o t k n u t ý . odôvodnenie: 1. Rozsudkom č. k. 16Csp/14/2019-512 zo dňa 15.04.2024 súd prvej inštancie rozhodol tak, že: „I. Návrh žalobcu na prerušenie tohto konania do skončenia veci vedenej na tunajšom súde pod sp. zn. 16Csp/56/2020 zamieta. II. Žalobu v celom rozsahu zamieta. III. Priznáva žalovanému v 2./ rade voči žalobcovi nárok na náhradu trov konania v plnom rozsahu, o výške ktorých rozhodne súd uznesením po právoplatnosti tohto rozsudku. IV. Priznáva žalovanému v 1./ a 3./ rade voči žalobcovi nárok na náhradu trov konania v plnom rozsahu, o výške ktorých rozhodne súd uznesením po právoplatnosti tohto rozsudku.“
2. Po predložení odvolania žalobcu Krajský súd v Prešove vrátil vec uznesením č. k. 11CoCsp/30/2024-567 zo dňa 28.11.2024 súdu prvej inštancie na postup podľa § 224 Civilného sporového poriadku s odôvodnením, že je potrebné vykonať opravu záhlavia rozsudku, nakoľko nesprávne označenie súdu prvej inštancie nezodpovedá zákonu č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov, ktoré má správne znieť Okresný súd Poprad. Ďalej uviedol, že v záhlaví tiež absentuje uvedenie identifikačného čísla v prípade právnych zástupcov žalovaných v 2/ a 3/ rade. 3. Podľa § 224 Civilného sporového poriadku, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4. S poukazom na vyššie uvedené, súd v zmysle citovanej zákonnej úpravy a pokynov odvolacieho súdu opravil chyby v písaní a iné zrejmé nesprávnosti v rozsudku Okresného súdu Poprad č. k. 16Csp/14/2019-512 zo dňa 15.04.2024 tak, že opravil v jeho záhlaví označenie súdu prvej inštancie a rovnako správne označil právnych zástupcov žalovaných v 2/ a 3/ rade. V ostatných častiach zostal rozsudok nedoknutý. Poučenie: Proti tomuto uzneseniu je možné podať odvolanie do 15 dní od doručenia uznesenia cestou tunajšieho súdu na Krajský súd v Prešove. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že neboli splnené procesné podmienky, súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, rozhodoval vylúčený sudca alebo nesprávne obsadený súd, konanie má inú vadu, ktorá mohla mať za následok nesprávne rozhodnutie vo veci, súd prvej inštancie nevykonal navrhnuté dôkazy, potrebné na zistenie rozhodujúcich skutočností, súd prvej inštancie dospel na základe vykonaných dôkazov k nesprávnym skutkovým zisteniam, zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

